ΓΡΑΠΤΗ ΕΡΩΤΗΣΗ E-2834/00

υποβολή: Karla Peijs (PPE-DE) προς την Επιτροπή

(8 Σεπτεμβρίου 2000)

Θέμα: Ασφάλεια της κυκλοφορίας για πεζούς και ποδηλάτες: οδηγία η οποία πρέπει να καταστήσει ασφαλέστερα τα αυτοκίνητα

Κάθε χρόνο στην Ευρωπαϊκή Ένωση θρηνούμε περισσότερα από 42 500 θύματα τροχαίων ατυχημάτων, εκ των οποίων τα 9 300 είναι πεζοί και ποδηλάτες.

Το Μάρτιο η Επιτροπή παρουσίασε έξι νέες προτεραιότητες που θα πρέπει να συμβάλλουν στη βελτίωση της ασφάλειας της κυκλοφορίας. Μια από τις προτεραιότητες αυτές είναι η κατάρτιση οδηγίας με την οποία τα αυτοκίνητα θα καθίστανται ασφαλέστερα για πεζούς και ποδηλάτες.

Αλλά και το Συμβούλιο Μεταφορών κάλεσε την Επιτροπή, στις 27 Ιουνίου 2000, ναποβάλει νομική πρόταση, όσο το δυνατό συντομότερα, η οποία θα εγγυάται την ασφάλεια των πεζών και των ποδηλατών.

Εκτιμάται ότι όταν τεθεί σε εφαρμογή η οδηγία για ασφαλέστερα αυτοκίνητα κάθε χρόνο στη μεν Ολλανδία τα θύματα τροχαίων ατυχημάτων θα είναι 41 λιγότερα ενώ σε επίπεδο ΕΕ θα είναι 2 175 λιγότερα.

Μπορεί η Επιτροπή να αναφέρει πότε τελικά θα τεθεί επί τάπητος αυτή η σπουδαία πρόταση;

Συνειδητοποιεί η Επιτροπή ότι η εν λόγω οδηγία τότε μόνο θα είναι αποτελεσματική, όταν δηλαδή εφαρμοστούν συγχρόνως και οι τέσσερις δοκιμές σύγκρουσης, που πρέπει να καταστούνποχρεωτικές σε όλα τα κράτη μέλη της ΕΕ;

Απάντηση του κ. Liikanen εξ ονόματος της Επιτροπής

(9 Οκτωβρίου 2000)

Όπως έχει ήδη αναφερθεί κατ' επανάληψη, η Επιτροπή συμμερίζεται τις απόψεις του Κοινοβουλίου σχετικά με την προώθηση της οδικής ασφάλειας στην Κοινότητα και τις ανησυχίες που εκφράζει στην ερώτηση του το Αξιότιμο Μέλος του Κοινοβουλίου. Η λήψη μέτρων για την αύξηση της ασφάλειας των μεταφορών και τη μείωση του αριθμού των θυμάτων ατυχημάτων είναι πρωταρχικός στόχος της πολιτικής της Επιτροπής.

Η Επιτροπή πιστεύει ακράδαντα ότι η βελτίωση της οδικής ασφάλειας αποτελεί ευθύνη όλων. Η Κοινότητα, οι εθνικές, περιφερειακές και τοπικές αρχές των κρατών μελών, η βιομηχανία μηχανοκινήτων οχημάτων καθώς και οι χρήστες του οδικού δικτύου μπορούν να διαδραματίσουν σημαντικό ρόλο. Μεταξύ των μέτρων που επιβάλλεται να ληφθούν συμπεριλαμβάνεται η βελτίωση τωνποδομών, της εκπαίδευσης των χρηστών του οδικού δικτύου και των οδηγών, των κωδίκων οδικής κυκλοφορίας, των τεχνικών ελέγχων καθώς και των διατάξεων περί παθητικής ασφάλειας για τα μηχανοκίνητα οχήματα.

Όπως αναφέρουν ορισμένα Αξιότιμα Μέλη του Κοινοβουλίου, η Επιτροπή στην ανακοίνωσή(1) της, της 17ης Μαρτίου 2000, με τίτλο Προτεραιότητες στην οδική ασφάλεια στην ΕΕ Έκθεση προόδου και ιεράρχηση δράσεων, καθόρισε ως μία από τις βραχυπρόθεσμες/μεσοπρόθεσμες προτεραιότητές της στον τομέα της οδικής ασφάλειας τα ασφαλέστερα μέτωπα των αυτοκινήτων για πεζούς και οδηγούς δικύκλων.

Το θέμα του σχεδιασμού των αυτοκινήτων κατά τρόπον ώστε να περιορίζονται οι τραυματισμοί πεζών σε περίπτωση ατυχημάτων με χαμηλές ταχύτητες είναι τεχνικώς περίπλοκο. Ουσιαστικά πρόκειται για νέα προσέγγιση που δεν έχει δοκιμασθεί αλλού. Σημαντικό έργο έχει επιτελεσθεί όσον αφορά την ανάπτυξη ενός προτύπου επιδόσεων από ευρωπαϊκούς οργανισμούς που ειδικεύονται στην παθητική ασφάλεια των οχημάτων. Η Ευρώπη κατέχει ηγετική θέση στον εν λόγω τομέα. Τα λαμβανόμενα μέτρα πρέπει να βασίζονται σε τεκμηριωμένες διαδικασίες επιστημονικής αξιολόγησης. Το έργο αυτό απαιτεί χρόνο και δεν έχει ακόμη ολοκληρωθεί.

Η Επιτροπή επιθυμεί να συνεχιστούν οι αναλυτικές διαβουλεύσεις με όλα τα ενδιαφερόμενα μέρη και προτίθεται να ενημερώσει το Κοινοβούλιο σχετικά με την πρόοδο των σχετικών συζητήσεων το φθινόπωρο. Η Επιτροπή δεν θα κάνει συμβιβασμούς σε ό,τι αφορά τον περιορισμό των τραυματισμών, αλλά είναι απαραίτητο να εξευρεθεί η καλύτερη τεχνική λύση που να αντικατοπτρίζει τις πλέον πρόσφατες γνώσεις.

(1) COM(2000)125 τελικό.